Diari Oficial de la Generalitat Valenciana


Sumari del DOGV 377, del 16-05-1986 (1986/806237)

DECRET 51/1986, de 21 d'abril de 1986 del Consell de la Generalitat Valenciana pel qual es disposa la reversió al Magnífic Ajuntament de Borriana del dret d'ús del Camp d'Esports, ubicat en el seu terme municipal, Av. San Fernando, s/n.
--------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1986/04/21/51/dof/vci/html**

### Dades del document

Número de DOGV
:   377

Data del DOGV
:   16-05-1986

Secció del DOGV
:   DISPOSICIONS GENERALS

Número del document
:   1986/806237


Data del document
:   21-04-1986

Organisme emissor
:   Conselleria d'Economia i Hisenda

Tipus de document
:   Decret

Decret 51/1986, de 21 d'abril de 1986, del Consell de la Generalitat Valenciana, pel qual es disposa la reversió al Magnífic Ajuntament de Borriana del dret d'ús del Camp d'Esports, ubicat en el seu terme municipal, Av. San Fernando, s/n.  
L?Alcalde-President del Magnífic Ajuntament de Borriana, facultat per Acord Plenari de la Corporació adoptat en sessió del dia 1 d'octubre de 1985, ha sol·licitat la reversió al Patrimoni Municipal del Camp d'Esports, ubicat a Borriana, Av. San Fernando, s/n.   
L'ús dels terrenys fou cedit gratuïtament per l'Ajuntament a la Delegació Nacional del Front de Joventuts en escriptura pública otorgada davant del Notari Sr. Carlos Montalban i García Noblejas el dia 21 d'octubre de 1951, i posteriorment transferit per l'Administració de l'Estat a la Generalitat Valenciana mitjançant Reial Decret 4099/1982, de 29 de desembre, en matèria de cultura.   
El Conseller de Cultura, Educació i Ciència ha sol·licitat la desafectació dels terrenys al seu Departament i prestat la conformitat a la reversió, perquè no són necessaris els terrenys per a la destinació a què foren cedits.   
De conformitat amb els articles 2 i 9 del Decret 46/1983, de 18 d'abril, pel qual s'aproven les normes provisionals per a l'administració, defensa i conservació del Patrimoni de la Generalitat Valenciana, en relació amb els articles 24 de la Llei de Patrimoni de l'Estat i 55 del seu Reglament, interpretats aquests a sensu contrario, correspon al Consell acordar la reversió dels terrenys.   
En atenció d'aquests motius, a proposta del Conseller d'Economia i Hisenda i amb la deliberació prèvia del Consell en reunió del 21 d'abril de 1986,   
DECRETE:  
Article primer  
Hom procedesca a la reversió al Patrimoni del Magnífic Ajuntament de Borriana del dret d'ús del Camp d'Esports ubicat en el susdit terme municipal, Partida Camí d'Artana, avui Av. San Fernando, s/n, amb una extensió superficial de 12.140'67 m2. Confronta: Nord o front, comí d'Artana; Oest o dreta entrant, carrer en projecte, sèquia de la Bosca enmig; esquerra entrant o Est, carrer sense nom.; i fons o Sud, Vicente Saborit i hereus de Salvador Musoles. Inscrita en el Registre de la Propietat de Nules, en el volum 339, llibre 152 de l'Ajuntament de Borriana, foli 9, finca 20041.   
Article segon  
El dret d'ús del susdit immoble haurà de ser donat de baixa en l'Inventari General de Béns i Drets de la Generalitat Valenciana.   
Article tercer  
La Conselleria d'Economia i Hisenda portarà a terme els tràmits que calguen per tal de fer efectiu tot el que disposa aquest Decret.   
València, 21 d'abril de 1986.   
El President de la Generalitat,  
JOAN LERMA I BLASCO  
El Conseller d'Economia i Hisenda,  
ANTONI BIRLANGA I CASANOVA


Còpia Permalink ELI